**Ministru kabineta noteikumu projekts “Grozījumi Ministru kabineta 2009.gada 27.oktobra noteikumos Nr. 1238 “Eiropas Savienības fondu ieviešanas uzraudzības un izvērtēšanas kārtība”sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai sekmīgi nodrošinātu Eiropas Savienības struktūfondu un Kohēzijas fonda (turpmāk – ES fondi) 2007.-2013.gada plānošanas perioda darbības programmu slēgšanas procesu, kā arī lai saskaņotu pieejamās informācijas iesniegšanas termiņus slēgšanas procesā, Ministru kabineta noteikumu projekts (turpmāk – noteikumu projekts) paredz, ka:1) maksājumu iestādes ziņojumi par ES fondu finansējuma izlietojumu un maksājumu prognozēm un atbildīgās iestādes ziņojumi par Eiropas Savienības fondu līdzfinansēto pasākumu un aktivitāšu ieviešanu par 2015.gada 2.pusgadu uz 2016. gada 1.februāri vairs nav jāiesniedz vadošajā iestādē. Minētie ziņojumi pēdējo reizi tika iesniegti līdz 2015.gada 1.augustam.2) atbildīgo iestāžu pusgada ziņojumi par ES fondu līdzfinansēto pasākumu un aktivitāšu ieviešanu vairs netiek iesniegti (nav jāsagatavo par 2015.gada 2.pusgadu), jo dalībvalstīm vairs nav nepieciešams iesniegt Eiropas Komisijā gada īstenošanas ziņojumu par 2015.gadu. Tomēr Finanšu ministrijai kā vadošajai iestādei noslēguma ziņojumā par ES fondu 2007.-2013.gada plānošanas perioda darbības programmu īstenošanu (turpmāk – noslēguma ziņojums) jāiekļauj Padomes 2006. gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk - Regulas Nr.1083/2006) 67.panta 2. punktā izklāstītā informācija atbilstoši noteiktām prasībām. Tās ietvertas Komisijas 2006.gada 8.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par ERAF, ESF un KF, un Eiropas Parlamenta un Padomes Regulu (EK) Nr.1080/2006 par ERAF (turpmāk – Regula Nr.1828/2006), XVIII pielikumā. Papildus jāņem vērā arī prasības, kas ir izvirzītas Eiropas Komisijas 2013.gada 20.marta lēmumā Nr.C (2013)1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no ERAF, ESF, un KF (2007.-2013.gada plānošanas periodam) (turpmāk – EK slēgšanas vadlīnijas). Lai vadošā iestāde atbilstoši Regulas Nr.1083/2006 67.pantam līdz 2017.gada 31.martam un saskaņā ar 2007.-2013.gada plānošanas perioda Kohēzijas politikas ES fondu indikatīvo slēgšanas grafiku[[1]](#footnote-2) varētu iesniegt Eiropas Komisijā sagatavoto noslēguma ziņojumu, tā noslēguma ziņojuma sagatavošanai galvenokārt izmantos informāciju, kas būs pieejama ES fondu vadības informācijas sistēmā un no atbildīgajām iestādēm Eiropas Savienības struktūrfondu un Kohēzijas fonda 2007.-2013.gada plānošanas perioda slēgšanas darba grupas ietvaros atsevišķi lūgs sagatavot un līdz 2016.gada 30.aprīlim iesniegt šādu informāciju:Analīzi un secinājumus par ES fondu ieviešanu, tajā skaitā, iekļaujot informāciju par sasniegtajiem finanšu un uzraudzības rādītājiem, salīdzinot tos ar darbības programmā noteiktajiem mērķiem un izceļot labās prakses projektus, tajā skaitā, informāciju par papildinātību ar citiem finanšu instrumentiem.pārskatu par nozīmīgākajām problēmām ES fondu ieviešanā, tajā skaitā strukturālām reformām, būtiskajām pārmaiņām, projektiem, kuri nav pilnībā pabeigti līdz 2015.gada 31.decembrim, posmos sadalītiem projektiem, apturētiem projektiem saistībā ar tiesvedību vai sūdzībām, ja attiecas;informāciju par ES fondu izmantošanas sadalījumu kategorijās saskaņā ar Regulas Nr.1828/2006, II pielikuma A daļu;informāciju par darbības programmu ,,Cilvēkresursi un nodarbinātība” saskaņā ar Eiropas Parlamenta un Padomes 2006. gada 5.jūlija regulas Nr.1081/2006 par Eiropas Sociālo fondu un Regulas Nr. 1784/1999 atcelšanu 5. pantu un 10.pantu, kā arī informāciju, kā atbalstītās darbības nodarbinātības un sociālās iekļaušanas jomā atbilst Eiropas Nodarbinātības stratēģijai, Latvijas Nacionālajā reformu programmā „ES 2020” stratēģijas īstenošanai noteiktajiem politikas virzieniem un citiem nozaru politikas plānošanas dokumentiem;informāciju par atbilstību ES normatīvo aktu prasībām atkritumu, notekūdeņu un ūdens jomā (Vides aizsardzības un reģionālās attīstības ministrijas kompetencē);citu informāciju, kas nav pieejama ES fondu vadības informācijas sistēmā, bet nepieciešama saskaņā ar Regulas Nr.1083/2006 67. panta 2. punktu un EK slēgšanas vadlīnijām.3) tiek pagarināti uzraudzības ziņojumu, kas saistīti ar horizontālo prioritāšu īstenošanu, iesniegšanas termiņi, t.i. atbildīgās iestādes līdz 2016.gada 30.aprīlim (iepriekš 20.februāris) elektroniski iesniedz institūcijās, kas atbildīgas par horizontālo politiku koordināciju, ziņojumu par horizontālo prioritāšu īstenošanu ES fondu līdzfinansēto pasākumu un aktivitāšu ietvaros. Savukārt, par horizontālo politiku koordināciju atbildīgo institūciju ziņojums, kurā analizēta ES fondu ieguldījumu atbilstība attiecīgajiem horiontālajiem mērķiem un sasniegtie horizontālie rādītāji, iesniedzams vadošajā iestādē līdz 2016.gada 30.maijam (iepriekš 20.marts). Par horizontālajām prioritātēm, „Teritorijas līdzsvarota attīstība” un „Rīgas starptautiskās konkurētspēja” tiks sagatavota šāda informācija:1. Horizontālo prioritāšu uzraudzība (analīze par valsts stratēģiskajā ietvardokumentā noteikto horizontālo prioritāšu uzraudzības rādītāju progresu, t.sk. labās prakses piemēri);2. Eiropas Savienības fondu ieguldījumu apjoms par attiecīgo horizontālo prioritāšu aktivitātēm/apakšaktivitātēm: kopā pavisam, kopā pa plānošanas reģioniem un pašvaldību grupām, kopā pa ieguldījumu jomām.Citu informāciju par 2007.-2013.gada plānošanas perioda horizontālajām prioritātēm Vides aizsardzības un reģionālās attīstības ministrija iekļaus analītiskajā ziņojumā, kura izstrādes termiņš saskaņā ar Finanšu ministrijas 2015.gada 29.decembra vadlīnijām Nr.2.6. „Vadlīnijas, kas nosaka Eiropas Savienības struktūrfondu un Kohēzijas fonda uzraudzības sistēmas darbības pamatprincipus un kārtību 2014.-2020.gada plānošanas periodā” ir noteikts līdz 2016.gada 30.jūnijam, saturu un darba apjomu Vides aizsardzības un reģionālās attīstības ministrija saskaņos ar Finanšu ministriju vienlaicīgi ar darba uzdevuma izstrādi izvērtējuma tēmai „2007.-2013 gada plānošanas perioda ES fondu ieguldījumu analīze teritoriālajā griezumā.” |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās atbildīgās iestādes un par horizontālo principu koordināciju atbildīgās iestādes. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Tā kā noteikumu projekts paredz precizēt termiņus informācijas iesniegšanai esošās procedūras ietvaros, tad atsevišķs ietekmes izvērtējums nav nepieciešams. Lai arī noteikumu projekts paredz, ka samazinās uzraudzības ziņojuma skaits un tādejādi samazinātos administratīvais slogs, atbildīgajām iestādēm uzraudzības ziņojumi jāturpina iesniegt atbilstoši Ministru kabineta 2015.gada 24.februāra noteikumiem Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam” un tādēļ var uzskatīt, ka nav ietekmes uz administratīvo slogu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2006. gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2006. gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1083/2006 67.pants  | 2.punkts | Ieviest pilnībā. | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
|  |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts skar Ekonomikas ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Veselības ministriju, Vides aizsardzības un reģionālās attīstības ministriju un Valsts kanceleju kā ES fondu atbildīgās iestādes un Valsts kasi kā maksājumu iestādi. |
| 2. | Sabiedrības līdzdalība projekta izstrādē | Noteikumu projektu plānots publicēt tīmekļa vietnē: [www.fm.gov.lv](http://www.fm.gov.lv) sadaļā sabiedrības līdzdalība un tīmekļa vietnē:[www.esfondi.lv](http://www.esfondi.lv).ES fondu atbildīgās iestādes vienlaikus ir atsevišķi informētas par plānotā iesniedzamā informācijas satura un termiņa izmaiņām. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija un Valsts kanceleja kā atbildīgās iestādes un Valsts kase kā maksājuma iestāde.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav |

Anotācijas III., IV. sadaļa - noteikumu projekts šo jomu neskar.

Finanšu ministre D. Reizniece - Ozola

04.03.2016 10:22

1722

G.Morgana

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

Vadītāja vietniece

67095480, gundega.morgana@fm.gov.lv

1. 2007.-2013.g. plānošanas perioda Kohēzijas politikas ES fondu indikatīvais slēgšanas grafiks ir pieejams ES fondu mājas lapā - <http://www.esfondi.lv/es-fondu-slegsana> [↑](#footnote-ref-2)